sagorsarker/bangla-wikipedia huggingface dataset:
জিয়াউর রহমান জিয়া

জিয়াউর রহমান জিয়া (জন্ম ২৭ জুন ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে জিয়া নামেই সর্বাধিক পরিচিত।
জিয়া ১৯৭৫ সালের ৭ জানুয়ারি ঢাকার হলি ফ্যামিলি হাসপাতালে জন্মগ্রহণ করেন। তিনি ঢাকার নবাবপুরে শৈশব কাটান। তার পিতার নাম আব্দুর রহমান এবং মাতা মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম "জলি আহমেদ", তাদের একমাত্র কন্যা হলেন "সারিকা রেশ রহমান"।
সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে "থ্রাশ হোল্ড" নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে, " ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক ।"
১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে "২য় বেনসন এ্যান্ড হেজেস" তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম "জাহাজী" প্রকাশ করে। এরপর প্রকাশিত হয় "ইচ্ছেঘুড়ি, বন্ধ জানালা, শিরোনামহীন রবীন্দ্রনাথ এবং শিরোনামহীন শিরোনামহীন" যথাক্রমে ২০০৬, ২০০৯, ২০১০ এবং ২০১৩ সালে।
২০১৯ সালে অমর একুশে গ্রন্থমেলায় ‘নির্বাচিত গানকবিতা’ নামে জিয়া একটি কবিতার বই প্রকাশ করেন।
খাম্স-পা বিদ্রোহ, ১৯৩৪

খাম্স-পা বিদ্রোহ ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ। স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন।
তিব্বতের খাম্স অঞ্চলে স্পোম-ম্দা'-ত্শাং () পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস () এবং স্পোম-ম্দা'-ত্শাং-রাব-দ্গা' () নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাদের পারিবারিক বন্ধু থুব-ব্স্তান-কুন-ফেল-লাকে () ক্ষমতার অলিন্দ থেকে সরিয়ে দেওয়ার কারণে তারা তিব্বত সরকারের বিরুদ্ধে এই বিদ্রোহ সংগঠিত করেন। তারা প্রথমে চামদো ও পরে লাসা আক্রমণের পরিকল্পনা করেন।
তিব্বত সরকার স্পোম-ম্দা'-ত্শাং () পরিবারের ওপর প্রথমে নিষেধাজ্ঞা জারী করে তাদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।
তিতলি (২০০২-এর চলচ্চিত্র)

তিতলি ২০০২ সালে মুক্তিপ্রাপ্ত ঋতুপর্ণ ঘোষ পরিচালিত ভারতীয় বাংলা চলচ্চিত্র, যাতে অভিনয় করেছেন মিঠুন চক্রবর্তী, অপর্ণা সেন ও কঙ্কনা সেন শর্মা।
চলচ্চিত্রটি একটি কিশোরীর (কঙ্কনা সেন শর্মা) বেড়ে ওঠা, কিশোরকালীন সংবেদনশীলতা এবং মা-মেয়ে মধ্যে সম্পর্ক এবং বোঝাবুঝি নিয়ে রচিত।
শুভ মহরৎ

শুভ মহরৎ ২০০৩ সালের ঋতুপর্ণ ঘোষ পরিচালিত ভারতের জাতীয় পুরস্কার প্রাপ্ত বাংলা থ্রিলার চলচ্চিত্র। ব্রিটিশ রহস্যকাহিনি লেখক আগাথা ক্রিস্টি-র "" গল্প অবলম্বনে এটি চিত্রায়িত।
এককালের সুপারস্টার পদ্মিনী চৌধুরী ("শর্মিলা ঠাকুর") কুড়ি বছর পর কলকাতা ফিরে এসেছেন মুভি প্রযোজনা করবেন বলে। অন্য সব সাংবাদিকের মতো মল্লিকাও ("নন্দিতা দাস") গিয়েছিল সেই নিউজ কভার করতে। সেখানে তার আলাপ হলো তরুন এক সাংবাদিক জোজোর সঙ্গে। কিন্তু ছবির মহরতের দিনই মারা পড়লেন অভিনেত্রী কাকলি (কল্যাণী মণ্ডল)। তদন্তের ভার নিলেন তরুন পুলিশ অফিসার অরিন্দম (টোটা)। এই মৃত্যু যে স্বাভাবিক নয় তা স্টুডিওর অন্য একটি মেয়ে জানতো। ঘটনাচক্রে সেও খুন হয়ে যায়। মল্লিকা আর জোজো (অনিন্দ্য) নানান সংবাদ সংগ্রহ করতে থাকে আর সেগুলি শুনে শুনে ঘরে বসে গল্পোচ্ছলে কেসটা সমাধান করতে শুরু করলেন মল্লিকার রাঙা পিসিমা ("রাখী গুলজার")। তিনি বুঝতে পারেন অতীতের কোনো ঘটনার প্রতিহিংসা লুকিয়ে আছে খুনের পেছনে।
টেইলর হাইওয়ে

টেইলর হাইওয়ে (; ক্রমিকভাবে আলাস্কা রুট ৫) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮ কিমি), আলাস্কা হতে ১১ মাইল (১৭ কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত।
হাইওয়ের প্রথম রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়।
ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ।
জন ট্রাইকোস

অ্যাথানাসিওস জন ট্রাইকোস (; জন্ম: ১৭ মে, ১৯৪৭) মিশরের জাগাজিগ এলাকায় জন্মগ্রহণকারী ও গ্রিক বংশোদ্ভূত সাবেক ক্রিকেটার। জন ট্রাইকোস আন্তর্জাতিক ক্রিকেট অঙ্গনে দক্ষিণ আফ্রিকা ও জিম্বাবুয়ের প্রতিনিধিত্ব করেন। তন্মধ্যে জিম্বাবুয়ে দলে অধিনায়কত্ব করেন তিনি। দলে তিনি মূলতঃ অফ স্পিন বোলিং করতেন। স্বল্প কয়েকজন ক্রিকেটারদের অন্যতম হিসেবে তিনি একের অধিক দেশে খেলার সুযোগ পেয়েছেন।
ট্রাইকোস রোডেশিয়ায় তার শৈশবকাল অতিবাহিত করেন। এ সময় প্রদেশ নামে পরিচিত ছিল তার দেশ ও দক্ষিণ আফ্রিকার ঘরোয়া ক্রিকেটে খেলায় সুযোগ লাভ করেন। নাটাল বিশ্ববিদ্যালয়ের ছাত্রাবস্থায় ট্রেভর গডার্ড তাকে প্রশিক্ষণ দেন। ২৪ জুন, ১৯৬৭ তারিখে তার প্রথম-শ্রেণীর ক্রিকেটে অভিষেক ঘটে। সাউথ আফ্রিকান ইউনিভার্সিটিজের পক্ষাবলম্বন করে ক্যামব্রিজ বিশ্ববিদ্যালয়ের বিপক্ষে প্রথম ইনিংসে ৫৪ রানে ৫ উইকেট দখল করেন। এরপর তিনি আরও দুইয়ের অধিকবার অংশগ্রহণ করেন। ২৭ জানুয়ারি, ১৯৬৮ তারিখে রোডেশিয়ার পক্ষে তার অভিষেক ঘটে।
ফেব্রুয়ারি, ১৯৭০ সালে ডারবানের সাহারা স্টেডিয়াম কিংসমিডে অস্ট্রেলিয়ার বিপক্ষে দক্ষিণ আফ্রিকার পক্ষে তার টেস্ট অভিষেক ঘটে। দক্ষিণ আফ্রিকা দলের অধিনায়ক আলী বাখেরের অনুরোধক্রমে তার এ সুযোগ ঘটে। অভিষেক টেস্টেই তিনি চারটি ক্যাচসহ তিন উইকেট পান। কিন্তু তিন টেস্টের ঐ সিরিজের পর বর্ণবৈষম্যবাদের জন্য দক্ষিণ আফ্রিকার আন্তর্জাতিক ক্রিকেট অঙ্গনে নিষিদ্ধতা আসায় তিনি আর খেলতে পারেননি।
এরপর রোডেশিয়ার পক্ষে খেলতে থাকেন তিনি। জিম্বাবুয়ে স্বাধীনতা লাভ করলে ১৯৮২, ১৯৮৬ ও ১৯৯০ সালের আইসিসি ট্রফি প্রতিযোগিতায় অংশ নেন। এরফলে ১৯৮৩ সালে ক্রিকেট বিশ্বকাপে জিম্বাবুয়ের অন্যতম সদস্য মনোনীত হন। তন্মধ্যে অস্ট্রেলিয়ার বিপক্ষে তার দল স্বল্প ব্যবধানে পরাজিত হয়েছিল।
১৯৯২ সালে জিম্বাবুয়ে দল টেস্ট খেলার সুযোগ পায়। হারারেতে ভারতের বিপক্ষে অনুষ্ঠিত দলের প্রথম টেস্টে অংশ নেন। পূর্বেকার টেস্টে অংশগ্রহণের ২২ বছর ২২২ দিন পর পরবর্তী টেস্টে অংশ নেন যা একটি রেকর্ডবিশেষ। খেলায় ৫/৮৬ লাভ করে নির্বাচকদের আস্থা অর্জন করতে সক্ষম হন তিনি। এরপর তিনি আরও তিন টেস্ট খেলেন। ৪৫ বছর ৩০৪ দিন বয়সে তিনি তার চূড়ান্ত টেস্ট খেলেন। ৩৮ বছর পূর্বেকার মিরন বক্সের গড়া সবচেয়ে বয়সী টেস্ট ক্রিকেটারের রেকর্ড ভেঙ্গে ফেলেন তিনি ও সর্বকালের জ্যেষ্ঠদের তালিকায় তার অবস্থান দাঁড়ায় দ্বাদশ। তিনি এ তালিকায় আরও উপরে উঠে আসার সুযোগ পান ও পাকিস্তান সফরে দলের সদস্যরূপে মনোনীত হন। কিন্তু ব্যবসায়িক কারণে অবসর নেন।
১৯৯৭ সালে জিম্বাবুয়ের রাজনৈতিক অস্থিতিশীলতার কারণে স্ব-পরিবারে অস্ট্রেলিয়ায় চলে যান ও পার্থে আবাস গড়ে তোলেন। তার জ্যেষ্ঠা কন্যা ক্লোই অভিনেত্রী, চলচ্চিত্র পরিচালক ও সংলাপ লেখক। ছোট কন্যা ক্যাথরিন গায়িকা ও গীতিকার।
ভারতের রাজ্য প্রতীকের তালিকা

ভারতের রাজ্য ও কেন্দ্রশাসিত অঞ্চলসমূহের প্রতীকের চিত্র নিম্নে দেওয়া হল
ভারতের সংবিধানের ষষ্ঠ তফসিল দ্বারা প্রতিষ্ঠিত কিছু কিছু স্বায়ত্তশাসিত প্রশাসনিক বিভাগ তাদের নিজস্ব প্রতীক গ্রহণ করেছেন।
শিরোনামহীনের ডিস্কোগ্রাফি

বাংলা রক ব্যান্ড শিরোনামহীনের ডিস্কোগ্রাফি, পাঁচটি স্টুডিও অ্যালবাম, সাটি মিশ্র-অ্যালবাম, দু্ইটি চলচ্চিত্রের স্কোর এবং পাঁচটি একক গানের সমন্বয়ে গঠিত।
১৯৯৬ সালে গঠিত, শিরোনামহীন ব্যান্ড প্রাথমিকভাবে তাদের প্রোগ্রেসিভ রক সঙ্গীতর জন্যে বাংলা রক সঙ্গীতে স্বীকৃতি অর্জন করে।
বাংলাদেশ শিশু একাডেমি

বাংলাদেশ শিশু একাডেমি বা শিশু একাডেমি বাংলাদেশের শিশুদের জন্য প্রতিষ্ঠিত জাতীয় একাডেমি বা প্রতিষ্ঠান। এটি শিশুদের প্রতিভা বিকাশ, সাংস্কৃতিক উন্নয়ন, প্রচার এবং পৃষ্ঠপোষকতার জন্য ১৯৭৬ সালে প্রতিষ্ঠিত হয়। এর প্রতিষ্ঠাতা সাবেক রাষ্ট্রপতি জিয়াউর রহমান। এটি মহিলা ও শিশু বিষয়ক মন্ত্রণালয়ের অধীনস্থ একটি প্রতিষ্ঠান।
বাংলাদেশের ৬৪টি জেলায় এবং ৬টি উপজেলায় (কেশবপুর, কুলাউড়া, বাবুগঞ্জ, মিঠাপুকুর, পরশুরাম, শ্রীনগর) শিশু একাডেমির কার্যালয় রয়েছে। এসকল কার্যালয়ে শিশুদের সাংস্কৃতিক প্রশিক্ষণ দেওয়ার পাশাপাশি বিভিন্ন সাংস্কৃতিক কার্যক্রম পরিচালিত হয়।
বাংলাদেশ শিশু একাডেমির লক্ষ্য ও উদ্দেশ্যগুলো হলোঃ
শিশু একাডেমী কর্তৃক বিভিন্ন শিশুতোষ সাহিত্যগ্রন্থ ও মুক্তিযুদ্ধ বিষয়ক গ্রন্থ প্রকাশ করা হয়। তাছাড়া, শিশু একাডেমি "শিশু" পত্রিকার প্রকাশক।
করাচি বন্দর

করাচি বন্দর ( "বন্দর গাহ কারাচী") দক্ষিণ এশিয়ার একটি অন্যতম বৃহৎ এবং ব্যস্ততম সমুদ্র বন্দর। এটি পাকিস্তানের করাচিতে অবস্থিত এবং পাকিস্তানের ৬০% জাহাজবাহিত পণ্য (বাৎসরিক প্রায় ২৫ মিলিয়ন টন) এই বন্দর দিয়ে পরিবহন করা হয়। বন্দরটি করাচির কিয়ামারি শহর এবং সাদদার শহরের মধ্যবর্তী স্থানে অবস্থিত, যেটি প্রধান বাণিজ্যিক জেলা এবং বিভিন্ন শিল্পাঞ্চলের নিকটে অবস্থিত। ভৌগোলিক অবস্থানের দিক হতে বন্দরটি হরমুজ প্রণালীর মতো প্রধান জলপথের নিকটে অবস্থিত। ১৮৫৭ সালে প্রতিষ্ঠিত করাচি বন্দর ট্রাস্ট বন্দরটি পরিচালনা করে।
সালথা উপজেলা

সালথা উপজেলা বাংলাদেশের ফরিদপুর জেলার অন্তর্গত একটি উপজেলা। এই উপজেলার আয়তন ১৮২.৯৬ বর্গ কি.মি.। এ উপজেলা ২৩.৪১৫৩ ডিগ্রী উত্তর অক্ষাংশ, ৮৯.৮৯১৭ ডিগ্রী পূর্ব দ্রাঘিমাংশে অবস্থিত৷
এই উপজেলার উত্তরে ফরিদপুর সদর উপজেলা, দক্ষিণে বোয়ালমারী উপজেলা ও গোপালগঞ্জ জেলার মুকসুদপুর উপজেলা, পশ্চিমে বোয়ালমারী উপজেলা, পূর্বে নগরকান্দা উপজেলা।
৮টি ইউনিয়ন নিয়ে সালথা উপজেলা গঠিত।
ইউনিয়নগুলো হচ্ছে :
শুরু থেকেই (নগরকান্দা) এলাকাটি ছিল একটি জলাভূমি অঞ্চল। ধীরে ধীরে তা মানুষের বসবাসযোগ্য হয়ে উঠে। ১৯০৬ সালে সর্বপ্রথম প্রশাসনিক থানার ছোঁয়া লাগে এই অঞ্চলে। স্থানীয় জনসাধারনের অসচেতনতা ও ক্রমাগত নদী ভাংগনের প্রেক্ষিতে উক্ত থানা সদর দপ্তর স্থানান্তর অনিবার্য্য হয়ে পড়ে। তৎকালীন চৌদ্দরশি জমিদারগণ তাদের প্রশাসনিক সুবিধার্থে তাদেরই খাজনা আদায়ের কাঁচারীর পার্শ্বে বর্তমান নগরকান্দা থানা সদর কার্যালয়ের জন্য জমিদান করেন। ১৯৮৪ সালে নগরকান্দা উপজেলায় রুপান্তরিত হয়। গত ২৪ সেপ্টেম্বর, ২০০৬ সালে উপ-২/সি-১২/২০০৫/৩৪ নং প্রজ্ঞাপন মূলে নগরকান্দা উপজেলার মোট আটটি (০৮) ইউনিয়ন পরিষদের সমন্বয়ে সালথা উপজেলা গঠিত হয়। ১৯ নভেম্বর, ২০০৮ সাল থেকে নবসৃষ্ট এ উপজেলার প্রশাসনিক কার্যক্রম শুরু হয়।
এই উপজেলার মোট জনসংখ্যা ১,৬৭,৪৪৬ জন (আদমশুমারী-২০১১)। এদের মধ্যে পুরুষ ৮৩,০৯৮ জন, মহিলা ৮৪,৩৪৮ জন। প্রতি বর্গ কি.মি.-এ ১,০৩৮ জন (প্রায়) বাস করে।
১৯৭১ সালের মুক্তিযুদ্ধ চলাকালে বাংলাদেশর অন্যান্য স্থানের মত সালথা উপজেলার চান্দের হাট নামক গ্রামে পাক-হানাদার বাহিনীর বিরুদ্ধে মুক্তিযোদ্ধারা তুমূল প্রতিরোধ গড়ে তোলে। সেই রেশ ধরে পরে বেশ কিছুদিন এখানে পাক-বাহিনীর সাথে স্থানীয় মুক্তিযোদ্ধাদের বিচ্ছিন্ন কয়েকটি যুদ্ধ সংঘটিত হয়।
এই উপজেলায় দুটি কলেজ, ০১টি সরকারি টেকনিক্যাল স্কুল ও কলেজ, ১৪টি উচ্চ বিদ্যালয়, ৬টি দাখিল মাদ্রাসা, ১টি আলিম মাদ্রাসা, ১টি ফাজিল মাদ্রাসা, ৩১টি বে-সরকারী প্রাথমিক বিদ্যালয় (প্রস্তাবিত সরকারি), ৪০টি সরকারী প্রাথমিক বিদ্যালয় রয়েছে। 
পাট এবং পিঁয়াজ এই এলাকার প্রধান ফসল। এছাড়াও খেজুরের রস এবং গুড়ের জন্য সালথা উপজেলা প্রসিদ্ধ। রবিশস্য এবং অন্যান্য সব ফসলই কমবেশি এখানে উৎপাদিত হয়।
কুমার নদ ও মালঞ্চ নদী এ উপজেলার উপর দিয়ে বয়ে গেছে। এছাড়া সালথা উপজেলার মাঝারদিয়া ইউনিয়নে রয়েছে বিখ্যাত কাগদী বাঁওড়।
আল্লামা ইকবাল আন্তর্জাতিক বিমানবন্দর

আল্লামা ইকবাল আন্তর্জাতিক বিমানবন্দর () পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত।
এই বিমানবন্দরটি মূলত লাহোর আন্তর্জাতিক বিমানবন্দর নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়।
এই বিমানবন্দরে বর্তমানে তিনটি টার্মিনাল রয়েছে; এগুলো হলো আল্লামা ইকবাল টার্মিনাল, হজ্ব টারমিলান এবং কার্গো টার্মিনাল। শহরের কেন্দ্র হতে বিমানবন্দরটি ১৫ কিলোমিটার দূরত্বে অবস্থিত। ২০০৯ সালে মোট ৩,১৯২,৯০৪ জন যাত্রী এই বিন্মানবন্দর দিয়ে ভ্রমণ করেন, যার ফলে এটি পাকিস্তানের ২য় ব্যস্ততম বিমানবন্দরে পরিনত হয়েছে।
পাকিস্তান সৃষ্টির সময়, ওয়ালটন বিমানবন্দর লাহোরের প্রধান বিমানবন্দর হিসেবে ব্যবহৃত হতো। পাকিস্তান ইন্টারন্যাশনাল এয়ারলাইন্স (পিআইএ) বোয়িং ৭২০এস এর মতো বড় বিমান তাদের বহরে সংযোজন করলে তা নিয়ন্ত্রণ করা ওয়ালটন বিমানবন্দরের জন্য কঠিন হয়ে পরে। তখন পাকিস্তান সরকার একটি সম্পূর্ণ নতুন বিমানবন্দর তৈরীর সিদ্ধান্ত নেয়, যা ১৯৬২ সালে লাহোর বিমানবন্দর নামে যাত্রা শুরু করে। এই বিমানবন্দরটি বোয়িং ৭৪৭ এর মতো বড় বিমান বহনের উপযোগী।
মুহাম্মদ আখতার

মুহাম্মদ আখতার ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবিদের একজন। নিজগৃহে মুক্তিযোদ্ধাদের আশ্রয় দেয়ার কারণে তিনি রাজাকার-আলবদরদের রোষানলে পড়েন। সত্তরের
দশকে তখনকার পূর্ব পাকিস্তানে ললনা নামে নারীদের একটি
সাপ্তাহিক পত্রিকা প্রচলিত ছিল। মুহাম্মদ আখতার ছিলেন এই পত্রিকার কর্মাধ্যক্ষ।
মুহাম্মদ
আখতারের জন্ম টাঙ্গাইলের ধনবাড়ি গ্রামে ১৯৪০ সালের ১৯ জানুয়ারি। বাবা
হাফেজ মীর মো. হাসান। ১৯৫৭ সালে তার স্কুলশিক্ষা সম্পন্ন হয় টাঙ্গাইলে। এরপর
ময়মনসিংহের আনন্দমোহন কলেজে তিনি কিছুদিন
পড়াশোনা করেন। ষাট
দশকের মাঝামাঝি ঢাকায় এসে তিনি
সাংবাদিকতা, বিশেষ করে মুদ্রণশিল্পের
সঙ্গে ঘনিষ্ঠভাবে যুক্ত হন।এরপরে যোগ দেন দৈনিক ইত্তেফাকে, সংশোধনী বিভাগে। বাংলা বর্ণমালার সংস্কার নিয়ে বেশ কয়েকটি নিবন্ধ লেখেন তিনি।
তিনি রেডিও পাকিস্তানের এলান
পত্রিকার প্রকাশনার সঙ্গে যুক্ত হন। পরে
তিনি ইস্টার্ন প্রিন্টিং অ্যান্ড প্যাকেজেস লিমিটেডে যোগ দেন।
এখান থেকেই প্রকাশিত হতো
সাপ্তাহিক ললনা।
মুহাম্মদ আখতার ঢাকার পুরানা পল্টনের একটি বাড়িতে বসবাস করতেন। সেখান থেকে পৃথিবী নামে একটি পত্রিকা প্রকাশনা করতেন তিনি। যদিও মুক্তিযুদ্ধে পত্রিকাটির স্বাধীনতাবিরোধী ভূমিকা ছিল। পত্রিকার সঙ্গে জড়িত বেশির ভাগ ছিল পাকিস্তান সেনাবাহিনীর সহযোগী আলবদর বাহিনীর সদস্য। মুক্তিযুদ্ধের সময় তার বাসায় মুক্তিযোদ্ধারা আশ্রয় নিতেন। অনেককে তিনি প্রথমে নিজের বাসায় রেখে পরে কুমিল্লার রামচন্দ্রপুরের পথে আগরতলা যাবার পথ-ঘাট চিনিয়ে দিতেন। একাত্তরের ১৪ ডিসেম্বর প্রগতিশীল ও স্বাধীনতাপ্রিয় মুহাম্মদ আখতারকে তার বাসা থেকে আলবদররা ধরে নিয়ে যায়। ১৮ ডিসেম্বর রায়ের বাজার বধ্যভূমিতে আরও অনেকের সঙ্গে তার বিকৃত মরদেহ পাওয়া যায়।
উইকিপিডিয়া সম্প্রদায়

উইকিপিডিয়া সম্প্রদায় হল মুক্ত অনলাইন বিশ্বকোষ উইকিপিডিয়ার স্বেচ্ছাসেবকদের সম্প্রদায়। উইকিপিডিয়ার প্রত্যেক স্বেচ্ছাসেবককে উইকিপিডিয়ান বলা হয়ে থাকে। অক্সফোর্ড ইংরেজি অভিধানে ২০১২ সালের আগস্টে ‘উইকিপিডিয়ান’ শব্দটি অন্তর্ভুক্ত হয়।
প্রায় সব উইকিপিডিয়ান স্বেচ্ছাসেবী হিসেবে কাজ করে। উইকিপিডিয়ার শুরু থেকে উইকিপিডিয়ানদের সংখ্যা ক্রমেই বেড়ে চলেছে। সাম্প্রতিককালে উইকিপিডিয়ান ইন রেসিডেন্স নামের বিশেষ ধরনের উইকিপিডিয়ানের উদ্ভব হয়েছে। উইকিপিডিয়ান ইন রেসিডেন্স-রা বিভিন্ন সরকারি বা বেসরকারি সংস্থা বা প্রতিষ্ঠানে, প্রাতিষ্ঠানিক পর্যায়ে ঐ সংস্থা ও উইকিমিডিয়া প্রকল্পসমূহের মাঝে সংযোগ সাধনে কাজ করে। বিভিন্ন শিক্ষা প্রতিষ্ঠানে শিক্ষার্থীদেরকে বাড়ির কাজ হিসেবে কোন নির্দিষ্ট বিষয়ের উপর উইকিপিডিয়া সম্পাদনা করতে দেয়া হয়। অর্থের বিনিময়ে উইকিপিডিয়া সম্পাদনা বিষয়ে সাম্প্রতিককালে অভিযোগ উঠেছে এবং এই ব্যাপারে উইকিমিডিয়া ফাউন্ডেশন হস্তক্ষেপও করেছে।
উইকিপিডিয়া শুরুর প্রথম দিকে উইকিপিডিয়ানদের সংখ্যা বৃদ্ধির হার ছিল বেশি। কিন্তু ২০০৯ নাগাদ এই বৃদ্ধি হার কমে যায়। ২০১১ সালের নভেম্বরে উইকিপিডিয়ার সকল ভাষার সংস্করণে বিশ্বব্যাপী মোট ৩১.৭ মিলিয়ন নিবন্ধনকৃত অ্যাকাউন্ট ছিল। এর মধ্যে ২৭০০০০ অ্যাকাউন্ট সক্রিয় ছিল। ২০০৮ সালে লেখক ও বক্তা ক্লে শার্কি এবং কম্পিউটার বিজ্ঞানী মার্টিন ভাটেনবার্গ এক গবেষণায় দেখান যে সমগ্র উইকিপিডিয়া তৈরিতে ১০০ মিলিয়ন কর্মঘণ্টা ব্যয় হয়েছে। ২০১৩ সালের অক্টোবর নাগাদ, উইকিপিডিয়া সম্প্রদায় ২০০৭ সালের পর এক-তৃতীয়াংশ হ্রাস পায়। বর্তমানে প্রায় ৩১০০০ সম্পাদক উইকিপিডিয়াতে সক্রিয়। সংখ্যায় কম হলেও এই উইকিপিডিয়া সম্প্রদায় উইকিপিডিয়া প্রকল্পে নতুন নিবন্ধ তৈরি এবং নিবন্ধের উন্নয়নে কাজ করছে। সক্রিয় সম্পাদকদের মধ্যে অর্ধেকই প্রতিদিন গড়ে এক ঘণ্টা সম্পাদনায় ব্যয় করে, এবং এক-পঞ্চমাংশ প্রতিদিন গড়ে তিন ঘণ্টারও বেশি সম্পাদনায় ব্যয় করে।
উইকিপিডিয়াকে অনেকেই সমালোচনা করেছেন। মার্কিন সাংবাদিক সিগেনথালেরকে নিয়ে লিখা বিভ্রান্তিকর নিবন্ধ এবং উইকিপিডিয়ান এসজে-এর নিজের সম্পর্কে মিথ্যা তথ্য প্রদানের ঘটনাসহ আরো বেশ কিছু ঘটনার জন্যে গণমাধ্যমে বিশ্বকোষ হিসেবে উইকিপিডিয়ার উপযোগিতা নিয়ে সমালোচনা হয়েছে। সমালোচনার মধ্যে উল্লেখযোগ্য বিষয়গুলি হল উইকিপিডিয়ানদের পরিচয়হীনতা, নতুন উইকিপিডিয়ানদের প্রতি ব্যবহার, উইকিপিডিয়া প্রশাসকদের ক্ষমতার অপব্যবহার, উইকিপিডিয়া সম্প্রদায়ে পক্ষপাতিত্ব বিশেষ করে লিঙ্গ অসমতা এবং নারী উইকিপিডিয়ানের স্বল্পতা, উইকিপিডিয়ার প্রকল্পের সহ-প্রতিষ্ঠাতা জিমি ওয়েলসের ভূমিকা। এছাড়া অর্থের বিনিময়ে উইকিপিডিয়া সম্পাদনা নিয়েও সমালোচনা হয়েছে। এক্ষেত্রে উইকিমিডিয়া ফাউন্ডেশন হস্তক্ষেপ করেছে। উইকিপিডিয়া তার নিবন্ধসমূহে ধ্বংসপ্রবণতা রোধে উইকিপিডিয়া সম্প্রদায়ের উপর নির্ভর করে। উইকিপিডিয়ান থেরেসা নটের মতে, “অধিক ধ্বংসপ্রবণতা ঘটলে তা নিয়ন্ত্রণ করা কঠিন হয়ে পড়ে। কিন্তু ধ্বংসপ্রবণ সম্পাদনাকারীর তুলনায় যারা ধ্বংসপ্রবণ সম্পাদনকারী নয়, তাদের সংখ্যা অনেক বেশি"। প্রতি বছর এপ্রিল ফুল দিবসে উইকিপিডিয়া সম্প্রদায় উইকিপিডিয়াতে সম্ভাব্য ধ্বংসপ্রবণতা রোধে বিশেষভাবে সতর্ক থাকে।
নীলাচল

নীলাচল বাংলাদেশের বান্দরবান জেলায় অন্যতম দর্শনীয় স্থান। এখানে নীলাচল পর্যটন কমপ্লেক্স বান্দরবান জেলা প্রশাসনের তত্তাবধানে বান্দরবান শহর থেকে প্রায় ছয় কিলোমিটার দূরে টাইগারপাড়ার পাহাড়চূড়ায় গড়ে তোলা হয়েছে আকর্ষণীয় এই পর্যটন কেন্দ্র।
নীলাচলকে বাংলার দার্জিলিং বললে বোঝা যায় এর সৌন্দর্য। ২০০৬ সালের পহেলা জানুয়ারি এই প্রকল্প উদ্বোধন করা হয়। এ প্রকল্পে রয়েছে শুভ্রনীলা,‘ঝুলন্ত নীলা’, ‘নীহারিকা’ এবং ‘ভ্যালেন্টাইন পয়েন্ট’ নামে পর্যটকদের জন্য আকর্ষনীয় বিশ্রামাগার। কমপ্লেক্সের মাঝে বাচ্চাদের খেলাধুলার ব্যবস্থা এবং বসার ব্যবস্থা রয়েছে। পাহাড়ের ঢালে ঢালে সাজানো হয়েছে এ জায়গাগুলো। ভিন্ন ভিন্ন জায়গা থেকে সামনের পাহাড়ের দৃশ্যও ভিন্ন ভিন্ন রকম। একটি থেকে আরেকটি একেবারেই আলাদা, স্বতন্ত্র। সমুদ্রপৃষ্ঠ থেকে প্রায় ১৬শ’ ফুট উঁচু এই জায়গায় বর্ষা, শরৎ কি হেমন্ত— তিন ঋতুতে ছোঁয়া যায় মেঘ।
নীলাচল থেকে সমগ্র বান্দরবান শহর একনজরে দেখা যায়। মেঘমুক্ত আকাশে কক্সবাজারর সমুদ্রসৈকতের অপুর্ব দৃশ্য নীলাচল থেকে পর্যটকেরা উপভোগ করতে পারেন। নীলাচলে বাড়তি আকর্ষণ হল এখানকার নীল রং এর রিসোর্ট। নাম নীলাচল স্কেপ রিসোর্ট। সাধারণ পর্যটকদের জন্য এ জায়গায় সূর্যাস্ত পর্যন্ত অনুমতি আছে।
কক্সবাজারের মত বান্দরবানেও এক্সক্লুসিভ ট্যুরিস্ট জোন (ইটিজেড) স্থাপনে পর্যটন মন্ত্রণালয় ও জাতীয় পর্যটন সংস্থাগুলোর কার্যকর উদ্যোগ নিয়েছে। ২০১৬ সালের মধ্যেই এ প্রকল্প বাস্তবায়ন হবে বলে সবাই আশাবাদী।
ক্রেগ ইয়ং

ক্রেগ আলেকজান্ডার ইয়ং (জন্ম: ৪ এপ্রিল, ১৯৯০) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের পক্ষে একদিনের আন্তর্জাতিক ক্রিকেটে অংশ নিচ্ছেন। দলে তিনি বামহাতে ব্যাটিং করে থাকেন। পাশাপাশি ডানহাতে মিডিয়াম পেস বোলিংয়েও পারদর্শী তিনি।
২৬ মে, ২০১৩ তারিখে স্কটল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। ৮ সেপ্টেম্বর, ২০১৪ তারিখে একই দলের বিপক্ষে একদিনের আন্তর্জাতিকে অভিষেক ঘটে তার।
নায়ল ও’ব্রায়ান

নায়ল জন ও’ব্রায়ান (জন্ম: ৮ নভেম্বর, ১৯৮১) ডাবলিনে জন্মগ্রহণকারী আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের অন্যতম সদস্য তিনি। নায়ল ও’ব্রায়ান মূলতঃ উইকেট-কিপার। এছাড়াও বামহাতে ব্যাটিংয়ে দক্ষ তিনি। কাউন্টি ক্রিকেটে লিচেস্টারশায়ার দলের প্রতিনিধিত্ব করছেন।
ঘরোয়া ক্রিকেটে ২০০৪ সালে কেন্ট দলে অংশগ্রহণের মাধ্যেম পেশাদারী ক্রিকেট জীবনের সূচনা করেন। এরপর ২০০৭ সালের প্রথমার্ধ্বে নর্দাম্পটনশায়ার দলে যোগদান করেন। ছয় মৌসুম পর ২০১৩ সালে লিচেস্টারশায়ারে চলে যান। ২০০৮ সালে ইন্ডিয়ান ক্রিকেট লিগে অংশগ্রহণ করেন।
২০১২ সালে নব-প্রবর্তিত বাংলাদেশ প্রিমিয়ার লিগে বিদেশী খেলোয়াড়রূপে অংশ নেন। খুলনা রয়েল বেঙ্গলসের সাথে $৮০,০০০ মার্কিন ডলারের বিনিময়ে ঘরোয়া টুয়েন্টি২০ প্রতিযোগিতায় খেলার লক্ষ্যে চুক্তিবদ্ধ হন। পাঁচ খেলায় তিনি ৫৪ রান সংগ্রহ করেছিলেন।
২০০৬ সালে একদিনের আন্তর্জাতিকে আয়ারল্যান্ডের পক্ষে অভিষেক ঘটে তার। দুই বছর পর প্রথম টুয়েন্টি২০ আন্তর্জাতিকে প্রথমবারের মতো অংশগ্রহণ করেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ও’ব্রায়ানসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৪ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭কে তাড়া করতে গিয়ে পল স্টার্লিং, এড জয়েসের সহায়তায় নায়ল ও’ব্রায়ান ৬০ বলে অপরাজিত ৭৯ রান তোলে চার ওভারেরও বেশি বল বাকী থাকতে দলকে ৪ উইকেটের জয় এনে দেন। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।
বলসব্রিজ এলাকায় অবস্থিত ম্যারিয়ান কলেজে অধ্যয়ন করেন। তার ভাই কেভিন ও’ব্রায়ান আয়ারল্যান্ড দলে খেলছেন। তাদের বাবা ব্রেন্ডন ও’ব্রায়ান ১৯৬৬ থেকে ১৯৮১ সাল পর্যন্ত আয়ারল্যান্ড দলের প্রতিনিধিত্ব করেন ও সর্বমোট ৫২ খেলায় অংশ নিয়েছিলেন। বোন সিয়ারা ও’ব্রায়ান আয়ারল্যান্ড মহিলা হকি দলের সদস্য।
কাদম্বরী দেবী

কাদম্বরী দেবী (জুলাই ৫, ১৮৫৯ – এপ্রিল ২১, ১৮৮৪ ) ছিলেন বাঙালি নাট্যকার, সঙ্গীতস্রষ্টা, সম্পাদক এবং চিত্রশিল্পী জ্যোতিরিন্দ্রনাথ ঠাকুরের স্ত্রী, মহর্ষি দেবেন্দ্রনাথ ঠাকুরের পুত্রবধূ এবং বিশ্বকবি রবীন্দ্রনাথ ঠাকুরের বৌঠান।
১৮৫৯ সালের ৫ জুলাই কলকাতায় কাদম্বরীর জন্ম। পৈতৃক নাম মাতঙ্গিনী। তিনি ছিলেন ঠাকুরবাড়ির বাজার সরকার শ্যাম গাঙ্গুলির তৃতীয় কন্যা। মাত্র নয় বছর বয়সে ১৯ বছর বয়সী জ্যোতিরিন্দ্রনাথ ঠাকুরের সাথে কাদম্বরীর বিয়ে হয়। বিয়ের পর জ্যোতিরিন্দ্রনাথ ঠাকুর তার শিক্ষার বন্দোবস্ত করেছিলেন। তার পিতামহ জগন্মোহন গঙ্গোপাধ্যায় ছিলেন একজন গুণী সংগীত শিল্পী। তার থেকেই কাদম্বরী এবং রবীন্দ্রনাথ বাল্যকালে গান শিখেছিলেন।
সমবয়সী হওয়ার সুবাদে কাদম্বরীর সাথে রবীন্দ্রনাথের বন্ধুত্বপূর্ণ সম্পর্ক গড়ে উঠে এবং তিনি রবীন্দ্রনাথের বিভিন্ন গল্প, কবিতা, নাটক আর গান রচনায় উৎসাহ যুগিয়েছেন তার সৃষ্টিশীল মতামত প্রদানের মাধ্যমে। রবীন্দ্রনাথ এবং কাদম্বরী ছিলেন খুবই ভালো বন্ধু এবং সহপাঠী যার কারণে এই দুজনের সম্পর্ক নিয়ে সেই সময়ে সৃষ্টি হওয়া বিভিন্ন বিতর্ক এখনো বিদ্যমান রয়েছে।
রবীন্দ্রনাথ ঠাকুরের বিবাহের (১৮৮৩ সালের ৯ ডিসেম্বর) চার মাস পরে ১৯ এপ্রিল, ১৮৮৪ সালে কাদম্বরী দেবী আফিম খেয়ে আত্মহত্যার চেষ্টা করেন(কারণ অজ্ঞাত), এবং তার দুই দিন পর এপ্রিল ২১ তারিখে মাত্র ২৪ বছর বয়সে তিনি মারা যান। জোড়াসাঁকোর ঠাকুর পরিবার এই আত্মহত্যার বিষয়ে নীরব ছিল।
মুলত পারিবারিক সমস্যার কারণে তার মৃত্যু হয়েছে বলে বিতর্ক রয়েছে। হিন্দু প্রথা অনুযায়ী তাকে মর্গে পাঠানো হয় নি। তাঁর মৃত্যু সংবাদও তখন কোনো পত্রিকায় ছাপা হয়নি।
কাদম্বরী দেবীর মৃত্যুর পর রবীন্দ্রনাথ ঠাকুর মানসিকভাবে ভেঙ্গে পড়েন এবং তার স্মৃতি নিয়ে মৃত্যুর দীর্ঘদিন পরেও একাধিক কবিতা, গান ও গল্প রচনা করেছেন।
লতিফুল ইসলাম শিবলী

লতিফুল ইসলাম শিবলী (জন্ম: ১৪ এপ্রিল), বাংলাদেশের প্রখ্যাত গীতিকার, সুরকার ও সংগীত শিল্পী। তিনি কবি নজরুল ইন্সটিটিউটের নির্বাহী পরিচালক। তিনি একাধিক নাটক লিখেছেন। বাংলাদেশে ৯০ দশকে ব্যান্ড গানের ক্ষেত্রে অন্যতম গীতিকবি হিসেবেও পরিচিত তিনি। গীতিকার পরিচয়ের বাইরে লতিফুল ইসলাম শিবলী একাধারে কবি, গায়ক, লেখক, গায়ক এবং অভিনেতাও। লিখেছেন নাটক, চলচ্চিত্রের চিত্রনাট্যও। নাট্যকার হিসেবে তার লেখা প্রথম সাড়া জাগানো নাটক 'তোমার চোখে দেখি'। এছাড়া নিজের লেখা নাটক রাজকুমারীতে মির্জা গালিবের চরিত্রে অনবদ্য অভিনয়ও করেন তিনি। ৯০ দশক জুড়ে প্রায় ৩০০ গান লিখেছিলেন তিনি। 
অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তার সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তার 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'। লতিফুল ইসলাম শিবলী গড়েছেন একটি ব্যান্ড দল। দলের নাম ‘সং অফ বিলিভ’।
দুই সন্তানের জনক লতিফুল ইসলাম শিবলী। একজনের নাম ওমর এবং অন্যজনের নাম ওসমান।
২০১৫ দক্ষিণ আফ্রিকা ক্রিকেট দলের বাংলাদেশ সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৫ জুলাই, ২০১৫ তারিখ থেকে ৩ অক্টোবর, ২০১৫ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট, ৩টি একদিনের আন্তর্জাতিক ও ২টি টুয়েন্টি২০ আন্তর্জাতিকে প্রতিদ্বন্দ্বিতায় অবতীর্ণ হয়।
দক্ষিণ আফ্রিকা দল টুয়েন্টি২০ আন্তর্জাতিকে ২-০ ব্যবধানে জয় পেলেও বাংলাদেশ দল একদিনের আন্তর্জাতিকে ২-১ ব্যবধানে সিরিজ জয় করে। এরফলে নিজ দেশে বাংলাদেশ দল উপর্যুপরি চারটি ওডিআই সিরিজে (জিম্বাবুয়ে ৫-০, পাকিস্তান ৩-০, ভারত ২-১ ও দক্ষিণ আফ্রিকা ২-১) জয়ের গৌরবগাঁথা রচনা করে। এছাড়াও বাংলাদেশ দল প্রথমবারের মতো দক্ষিণ আফ্রিকার বিপক্ষে ওডিআই সিরিজ জয়ের স্বাদ নেয়। অন্যদিকে, টেস্ট সিরিজে উভয় ম্যাচ ড্র হিসেবে শেষ হয়।
সম্প্রচারস্বত্ত্বের কারণে সিরিজটি ন্যাশনাল পলিমার ক্রিকেট সিরিজ নামে পরিচিতি পায়।
সিরিজের শুরুতে দক্ষিণ আফ্রিকার পক্ষে একদিনের সিরিজে এবি ডি ভিলিয়ার্সকে অধিনায়ক হিসেবে মনোনীত করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে এক খেলায় নিষিদ্ধ ঘোষণা করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। পরিবর্তে হাসিম আমলাকে ওডিআই সিরিজে দলের অধিনায়কের দায়িত্ব দেয়া হয়।
নিম্নবর্ণিত কর্মকর্তাগণ খেলা পরিচালনা করছেন:-
ফয়সাল মসজিদ

ফয়সাল মসজিদ () পাকিস্তানের বৃহত্তম মসজিদ, যা পাকিস্তানের রাজধানী ইসলামাবাদে অবস্থিত। মসজিদটি ১৯৮৬ সালে প্রতিষ্ঠিত হয়। তুর্কি স্থপতি ভেদাত ডালোকে এর ডিজাইন করেন। মসজিদটি দেখতে অনেকটা মরুভূমির বেদুঈনদের তাঁবুর মতো। সারা পৃথিবীতে এটি ইসলামাবাদের প্রতীক হিসেবে ব্যবহৃত হয়।
সৌদি বাদশাহ ফাইসাল বিন আব্দুল আজিজ এই মসজিদ নির্মাণে সমর্থন এবং অর্থ সাহায্য প্রদান করেন। তাই এই মসজিদটি শাহ্‌ ফয়সালের নামে নামকরণ করা হয়। 
এই মসজিদটি দক্ষিণ এশিয়ার বৃহত্তম মসজিদ। ১৯৮৬ থেকে ১৯৯৩ সাল পর্যন্ত মসজিদটি পৃথিবীর বৃহত্তম মসজিদ ছিলো। পরবর্তীতে মরক্কোর কাসাব্লাঙ্কায় "হাসান ২" মসজিদ নির্মাণ হলে ফাইসাল মসজিদ তার অবস্থান হারায়।
স্টুয়ার্ট থম্পসন

স্টুয়ার্ট রবার্ট থম্পসন (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন স্টুয়ার্ট থম্পসন। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি।
অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন।
শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন।
এডওয়ার্ড বাইলস কাওয়েল

এডওয়ার্ড বাইলস কাওয়েল () (জানুয়ারি ২৩, ১৮২৬ - ফেব্রুয়ারি ৯, ১৯০৩) প্রখ্যাত ভারততত্ত্ববিদ। স্কুল জীবনে স্থানীয় পাঠাগারে স্যার উইলিয়াম জোন্স'এর ফারসি ব্যাকরণ এবং কালিদাসের অভিজ্ঞান শকুন্তলম- এর ইংরাজি অনুবাদ পড়ে মাত্র ১৫ বছর বয়সে প্রাচ্যবিদ্যার প্রতি আকৃষ্ট হন। অক্সফোর্ড বিশ্ববিদ্যালয়ে মাক্সমুলার, আউটফ্রেখট ও উইলসনের সান্নিধ্যে এসে তার এই আকর্ষণ আরও তীব্রতর হয়; অক্সফোর্ডে ছাত্রাবস্থায় কালিদাসের বিক্রমোর্বশী-র ইংরাজি অনুবাদ প্রকাশ করে কাওয়েল সংস্কৃত বিশেষজ্ঞদের কাছে পরিচিত হয়ে পড়েন। ১৮৫৪ সালে তার অনুদিত বররুচির প্রাকৃতপ্রকাশ প্রকাশ পেলে সংস্কৃত পণ্ডিত হিসাবে তিনি সুপ্রতিষ্ঠিত হন। ১৮৫৬ খ্রিষ্টাব্দে তিনি কোলকাতা প্রেসিডেন্সি কলেজের ইতিহাসের অধ্যাপক, ১৮৫৭ খ্রিষ্টাব্দে ভার্নাকুলার লিটারারি সোসাইটির সম্পাদক এবং ১৮৫৮ খ্রিষ্টাব্দে কোলকাতা সংস্কৃত কলেজের অধ্যক্ষের মত গুরুত্বপূর্ণ পদে আসীন ছিলেন। ১৮৭৪ সালে তিনি কেম্ব্রিজের কর্পাস কৃষ্টি কলেজের ফেলো নির্বাচিত হয়েছিলেন। আমৃত্যু তিনি এই পদে আসীন ছিলেন।
এডওয়ার্ড বাইলস কাওয়েল ইংলণ্ডের উইপিচে ১৮২৬ সালের ২৩শে জানুয়ারি জন্মগ্রহণ করেন। তিন ভাই ও এক বোনের মধ্যে তিনি ছিলেন সকলের বড়। পিতা "চার্লস কাওয়েল", ছিলেন একজন সফল ব্যবসায়ী, মাতা ম্যারিন্যে ছিলেন হিল হাউেসর (ইপসউইস) বাসিন্দা নাথানিয়েল বাইলস-এর জ্যেষ্ঠ কন্যা; তিনিও একজন সফল ব্যবসায়ী। কাওয়েল মাত্র ৮ বছর বয়সে ইপসউইসের গ্রামার স্কুলে ভর্তি হন এবং ১৮৪১ সালে ‘দ্য ইপ্সউইস র‌্যাডিক্যাল ম্যাগাজিন এ্যান্ড রিভিয়্যু,’ শীর্ষক পত্রিকাটির কয়েকটি সংখ্যার সংকলন করে তার ক্লাসিক্যাল সাহিত্যের প্রতি অনুরাগের স্বাক্ষর রাখেন। ১৮৪২ সালে পিতার মৃত্যুর পর তিনি স্কুল ছেড়ে দিয়ে ব্যবসা বিষয়ক প্রশিক্ষণ নিতে শুরু করলেন। পরবর্তী ৮ বছর তিনি ব্যবসায়ে নিমগ্ন থাকার সঙ্গে সঙ্গে ‘ওয়েস্টমিনিস্টার রিভিয়্যু,’ তে প্রাচ্য ও স্প্যানিশ সাহিত্য নিয়ে লিখে উল্লেখযোগ্য কৃতিত্বের পরিচয় দেন। এই একই সময়ে তিনি আরবি ও ফার্সি নিয়েও চর্চা শুরু করেন। তার জ্ঞানচর্চা ও মনীষার কারণে তাকে লণ্ডনের কার্লাইল বলা হত। ১৮৪৫ সালে কাওয়েল বিবাহ বন্ধনে আবদ্ধ হন এবং ১৮৫০ সালে তার ভাইয়ের উপর পারিবারিক ব্যবসার সমস্ত দায়িত্বভার অর্পণ করে তিনি পুরোপুরি নিজেকে সাহিত্যসেবায় সঁপে দেন।
কাওয়েলকৃত গ্রন্থাবলীর মধ্যে সম্পাদনা ও অনুবাদের সংখ্যাই বেশি। উল্লেখযোগ্য রচনাগুলির মধ্যে- সর্বদর্শনসংগ্রহ (এ.ই.গফের সহযোগিতায় অনুদিত, ১৮৮২ খ্রিঃ ); 'তত্ত্বমুক্তাবলী' (১৮৮২ খ্রিঃ) ; দিব্যাবদান (আর.এ.নীল-এর সহযোগিতায় সম্পাদিত, ১৮৮৬ খ্রিঃ ); বুদ্ধচরিত (সেকরেড বুকস অফ দি ইস্ট গ্রন্থের ৪৯তম খণ্ড রূপে অনুদিত, ১৮৯৪ খ্রিঃ ); জাতক (৬ খণ্ড, ১৮৯৭ খ্রিঃ ); 'এ ক্যাটালগ অফ বুডিস্ট স্যান্সক্রিট ম্যানুস্ক্রিপ্টস ইন দি পজেসন অফ দি রয়্যাল এশিয়াটিক সোসাইটি (এগগেলিং-এর সহযোগিতায়, ১৮৭৬ খ্রিঃ )। কাওয়েলের জীবনের শেষ কাজ, কবিকঙ্কণ মুকুন্দরাম চক্রবর্তীর চণ্ডীমঙ্গল- এর ইংরাজি অনুবাদ,(১৯০৩ খ্রিঃ )। এরপরই ১৯০৩ খ্রিষ্টাব্দে ৯ই ফেব্রুয়ারি তার জীবনদীপ নিভে আসে।
শহর-ই-জোহাক

শহর-ই-জোহাক (পার্শি شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত। ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলে তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে।
১২২১ খ্রিষ্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে। অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি।
বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত।
লুসি হকিং

ক্যাথরিন লুসি হকিং (জন্মঃ ২ নভেম্বর ১৯৭০) একজন ইংরেজ সাংবাদিক এবং উপন্যাসিক। তিনি তত্ত্বীয় পদার্থবিদ স্টিফেন হকিং এবং তার সাবেক স্ত্রী জেইন ওয়াল্ড হকিং এর মেয়ে। সে লন্ডনে বাস করে।
লুসি হকিং অক্সফোর্ড বিশ্ববিদ্যালয়ে ফরাসী এবং রুশ অধ্যায়নের পরে সাংবাদিক হিসেবে তার কাজ শুরু করেন। তিনি নিউ ইয়র্ক ম্যাগাজিনের হয়ে কাজ করেছেন। তিনি ডেইলি মেইল, দ্য টেলিগ্রাফ, দ্য টাইমস এবং লন্ডন ইভিনিং স্ট্যান্ডার্ডের জন্যও লিখেছেন। লুসি হকিং বেতার সাংবাদিক হিসেবেও কাজ করেছেন।
তিনি দুইটি উপন্যাস লিখেছেনঃ "জেইডেড" (২০০৪) এবং "রান ফর ইউর লাইফ (২০০৫), যেটি "দ্য এক্সিডেন্টাল ম্যারাথন" হিসেবেও প্রকাশিত হয়।
২০০৭ সালে তিনি "জর্জেস সিক্রেট কি টু দ্য ইউনিভার্স" (George's Secret Key to the Universe) নামে একটি দুঃসাহসিক অভিযানমূলক গল্প প্রকাশ করেন, যাতে জর্জ নামের এক ছোট্ট বালক কম্পিউটার-উৎপাদিত একটি তোরণের ভিতরে ফসকে পড়ে যায় এবং এটির মাধ্যমে সে সৌরজগতের চারিদিকে ভ্রমণ করেন। গল্পটি তার বাবা স্টিফেন হকিং এবং হকিং এর পি এইচ ডি ছাত্র ক্রিস্টোফ গ্যালফার্ডকে সাথে নিয়ে লেখা হয়। এটি ৩৮ টি ভাষায় অনূদিত হয়েছে এবং ৪৩ টি দেশে প্রকাশিত হয়েছে।.২০০৯ সালে প্রকাশিত হয় "জর্জেস কসমিক ট্রেজার হান্ট" (George's Cosmic Treasure Hunt), পরবর্তী গল্প যাতে মহাবিশ্বে প্রাণের অস্তিত্বের জন্য একটি পরিদর্শনের অভিযান বর্ণনা করা হয়েছে। ২০১১ সালে তার তৃতীয় শিশু গল্প প্রকাশিত হয় যার শিরোনাম হচ্ছে "জর্জ অ্যান্ড দ্য বিগ ব্যাং" যেটি বিগ ব্যাং এর সময় কি ঘটেছিলো সে সম্পর্কিত।
২০০৮ সালের এপ্রিলে হকিং নাসার ৫০তম জন্মদিনের লেকচার সিরিজে অংশগ্রহণ করেন, যেখানে তিনি শিশু ও বিজ্ঞান শিক্ষা সম্পর্কে কথা বলেন। "জর্জেস সিক্রেট কি" এর অভিজ্ঞতার উপর ভিত্তি করে তিনি শিশুদের জন্য পদার্থবিদ্যা এবং জ্যোতির্বিদ্যা সম্পর্কে কথা বলেন। তার ভাষণের প্রধান দিক ছিলো অল্প বয়স থেকেই শিশুদের বিজ্ঞান শিক্ষার সাথে পরিচিত করা নিয়ে।
লুসি হকিং ২০০৮ সালের অক্টোবরে বিজ্ঞানকে জনপ্রিয় করার জন্য স্যাপিও প্রাইজ জেতেন যেটি রোম থেকে প্রদান করা হয়। তিনি ন্যাশনাল স্টার কলেজের ভাইস প্রেসিডেন্ট (যেটি প্রতিবন্ধীদের জন্য কাজ করে থাকে), এবং কলেজটি হচ্ছে একটি আবাসিক সংগঠন যেটি তরুণ অক্ষম ব্যক্তিদের জন্য সেবা ও শিক্ষা সরবরাহ করে।
২০১১ সালে অ্যারিজোনা স্টেট বিশ্ববিদ্যালয় তাকে অস্থায়ী আবাসিক লেখক হিসেবে নিয়োগ দেয় তাদের "২০১১ অরিজিন প্রজেক্ট" এর জন্য।
৩০ সেপ্টেম্বর ২০১৩ থেকে ৩০ অক্টোবর ২০১৩ পর্যন্ত তিনি অন্টারিওর ওয়াটারলুতে পেরিমিটার ইন্সটিটিউট ফর থিওরিটিক্যাল ফিজিক্সে "ব্রেইনস্টেমঃ ইউর ফিউচার ইজ নাউ ফেস্টিভাল" এ বক্তব্য দেন।
লুসি হকিং আলেক্স ম্যকিঞ্জি স্মিথকে বিয়ে করেন কিন্তু ২০০৪ সালে তাদের মধ্যে ছাড়াছাড়ি হয়ে যায়।
এই গল্পগুলো তার বাবা স্টিফেন হকিং এর সাথে লেখা।
চোখের বালি (চলচ্চিত্র)

চোখের বালি রবীন্দ্রনাথ ঠাকুরের "চোখের বালি" উপন্যাস অবলম্বনে চিত্রায়িত। ২০০৩ সালে এটি পরিচালনা করেছেন ঋতুপর্ণ ঘোষ এবং অভিনয় করেছেন ঐশ্বরিয়া রাই বচ্চন প্রসেনজিৎ চট্টোপাধ্যায় রাইমা সেন। ঐশ্বরিয়া এখানে 'বিনোদিনী' ও রাইমা সেন 'আশালতা' চরিত্রে অভিনয় করেন। পরে এটি হিন্দিতে মুক্তি পায় এবং এই ভাষাতেই আন্তর্জাতিক মুক্তি দেয়া হয়।
মুক্তির পরে, চোখের বালি ইতিবাচক সমালোচনা এবং ভালো ব্যবসা করে।
চোখের বালি সেরা বাংলা চলচ্চিত্র হিসেবে জাতীয় চলচ্চিত্র পুরস্কার লাভ করে। চলচ্চিত্রটি ৩৪তম 'ইন্টারন্যাশনাল ফিল্ম ফেস্টিভাল অফ ইন্ডিয়া'-তে প্রদর্শিত হয়।
এই চলচ্চিত্রটিতে সঙ্গীত পরিচালনা করেছেন দেবজ্যোতি মিশ্র। এখানে উল্লেখ্য যে, এই ছবিতে কোন গান নেই। এই ছবিতে ঐশ্বরিয়া রাই বচ্চনের কণ্ঠ দিয়েছেন শ্রীলা মজুমদার এবং রাইমা সেনের কণ্ঠ দিয়েছেন সুদিপ্তা চক্রবর্তী।
ঐশ্বরিয়া রাই বচ্চন এই চলচ্চিত্রে অন্যতম সেরা অভিনয় করেছে।
এর আগে তিনি দেবদাস ছবিতে একই ভাবে সমালোচনায় এসেছিলেন।
এই ছবিটি ব্যবসাসফল হিসাবে ঘোষিত।
ছবিটি ঐশ্বরিয়া ক্যারিয়ারের উল্লেখযোগ্য একটি ছবি।
অ্যান্ড্রু বালবির্নি

অ্যান্ড্রু বালবির্নি (জন্ম ২৮ ডিসেম্বর, ১৯৯০) একজন আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। সেন্ট অ্যান্ড্রু কলেজের সাবেক ছাত্র বালবির্নি দলে মূলতঃ ডানহাতি ব্যাটসম্যান হিসেবে অংশ নিচ্ছেন। পাশাপাশি তিনি দলের প্রয়োজনে উইকেট-রক্ষকের দায়িত্ব পালন করে থাকেন।
আয়ারল্যান্ডের অনূর্ধ্ব-১৯ দলে খেলেছেন তিনি ও নয়টি যুবদের একদিনের আন্তর্জাতিকে অংশগ্রহণ করেছেন। ২০০৯ সালে অনুষ্ঠিত অনূর্ধ্ব-১৯ বিশ্বকাপ বাছাইপর্ব বিজয়ী দলের অন্যতম সদস্য ছিলেন। এরফলে তার দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে খেলার সুযোগ লাভ করে। এরপর ২০১০ সালের আইসিসি বিশ্ব ক্রিকেট লীগের প্রথম বিভাগে শিরোপা জয়ী আয়ারল্যান্ড দলে প্রতিনিধিত্ব করেন। এ প্রতিযোগিতায় অংশ নেয়ার ফলে তার লিস্ট এ ক্রিকেটে অভিষেক ঘটে। এছাড়াও স্কটল্যান্ডের বিপক্ষে অংশগ্রহণের ফলে তার একদিনের আন্তর্জাতিকে অভিষেক পর্ব সম্পন্ন হয়। এছাড়াও ঐ প্রতিযোগিতায় তিনি আরও তিনটি একদিনের আন্তর্জাতিকে অংশগ্রহণ করেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বালবির্নি-সহ ১৫-সদস্যের চূড়ান্ত তালিকা প্রকাশ করে। ৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৪র্থ খেলায় নিজস্ব সর্বোচ্চ ৯৭ রান করেন। ঐ খেলায় মাত্র ৫ রানের ব্যবধানে জিম্বাবুয়ে দলকে পরাজিত করে তার দল। এছাড়াও এড জয়েসের (১১২) সাথে ৩য় উইকেটে ১৩৮ রানের জুটি গড়েন যা টেস্টভূক্ত দলগুলোর বিপক্ষে তৃতীয়বারের মতো সহযোগী দেশগুলো করতে সক্ষম হয়েছে।
অ্যান্ড্রু ম্যাকব্রায়ান

অ্যান্ড্রু রবার্ট ম্যাকব্রায়ান (জন্ম: ৩০ এপ্রিল, ১৯৯৩) উত্তর আয়ারল্যান্ডের ডানমানা এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য অ্যান্ড্রু ম্যাকব্রায়ান বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিংও করে থাকেন।
২৬ মে, ২০১৩ তারিখে ম্যাকব্রায়ানের প্রথম-শ্রেণীর ক্রিকেটে অভিষিক্ত হন। প্রতিপক্ষ হিসেবে ছিল স্কটল্যান্ড ক্রিকেট দল। ৮ সেপ্টেম্বর, ২০১৪ তারিখে একই দলের বিপক্ষে তার একদিনের আন্তর্জাতিকে অভিষেক ঘটে।
ঢোল কলমি

ঢোল কলমি, (বৈজ্ঞানিক নাম: Ipomoea carnea) হচ্ছে কনভলভালাসি পরিবারের এক প্রজাতির গুল্ম। এর কাণ্ড দিয়ে কাগজ তৈরি হয়। এই উদ্ভিদের ঔষধিগুণ বিরাজমান। এটি বিষাক্ত। বাংলাদেশের গ্রামাঞ্চলে এই গাছ দিয়ে খেতের বেড়া তৈরি করার প্রচলন আছে।। এই উদ্ভিদের ভেষজগুণ আছে।
"Ipomoea" গণের প্রজাতিগুলির সংখ্যা প্রায় ৫ শতাধিক।
গ্রাম (একক)

গ্রাম (এসআই একক প্রতীক g) হলো ভরের একটি একক, যা আন্তর্জাতিক একক পদ্ধতি (এসআই) অনুযায়ী এক কিলোগ্রামের এক হাজার ভাগের এক ভাগের সমান।
১৭৯৫ সালে প্রথমে এটি সংজ্ঞায়িত করা হয়েছিল "বিশুদ্ধ জলের একটি আয়তন, যা গলনাঙ্কের তাপমাত্রায় (তুষারের গলনাঙ্ক) মিটারের শতাংশের ঘনফল [১ সেমি]," তবে পরবর্তীতে সংজ্ঞায়িত তাপমাত্রা (≈০ °সে) পরিবর্তিত হয়ে ৪ °সে নির্ধারণ করা হয়, যা পানির সর্বাধিক ঘনত্বের তাপমাত্রা।
১৯শ শতকের শেষদিকে, মৌলিক একক হিসেবে কিলোগ্রাম এবং গ্রামকে একটি প্রাপ্ত একক হিসেবে প্রতিষ্ঠিত করার একটি প্রচেষ্টা শুরু হয়েছিল। ১৯৬০ সালে, নতুন আন্তর্জাতিক একক পদ্ধতি গ্রামকে এক কিলোগ্রামের এক হাজারতম অংশ হিসেবে সংজ্ঞায়িত করে (অর্থাৎ, এক গ্রাম হল )। কিলোগ্রাম, ২০১৯ অনুযায়ী, আন্তর্জাতিক মাপ ও ওজন ব্যুরো দ্বারা প্লাঙ্ক ধ্রুবক () এর স্থির সাংখ্যিক মান দ্বারা সংজ্ঞায়িত করা হয়।
গ্রামের জন্য একমাত্র আনুষ্ঠানিক এসআই প্রতীক যা আন্তর্জাতিক একক পদ্ধতি (এসআই) দ্বারা স্বীকৃত, তা হলো "g", যা সংখ্যার মানের পরে একটি ফাঁকা স্থান রেখে ব্যবহৃত হয়, যেমন "৬৪০ গ্রাম" যা ইংরেজি ভাষায় "640 g" নির্দেশ করে। এসআই "gr" (যা গ্রেইন এর প্রতীক) এর মতো সংক্ষিপ্ত রূপের ব্যবহার নিষিদ্ধ করে, "gm" ("g⋅m" হলো গ্রাম-মিটার এর এসআই প্রতীক) বা "Gm" (যা হলো গিগামিটার এর এসআই প্রতীক)।
"গ্রাম" ("gramme") শব্দটি ১৭৯৫ সালে ফরাসি জাতীয় কনভেনশন দ্বারা মেট্রিক সিস্টেম সংশোধনকারী ডিক্রিতে গৃহীত হয়, যা "gravet" (যা ১৭৯৩ সালে একই সময়ে একটি বেস পরিমাপ হিসাবে পরিচিত হয়েছিল, যার একটি উপবিভাগ ছিল "gravet") এর পরিবর্তে ব্যবহৃত হয়। এর সংজ্ঞা ছিল একটি কিউবিক সেন্টিমিটার জলের ওজন।
ফরাসি "gramme" শব্দটি লাতিন ভাষা থেকে উদ্ভূত "" শব্দ থেকে এসেছে। এই শব্দটি—যা শেষপর্যন্ত গ্রীক শব্দ ("grámma") থেকে এসেছে, যার মানে "অক্ষর"—লেটিন যুগে একটি বিশেষীকৃত অর্থে ব্যবহৃত হয়েছিল, যা ছিল "এক আউন্সের চব্বিশতম অংশ" (দুটি অবোলি), যা আধুনিক ১.১৪ গ্রাম পরিমাণের সমান। এই শব্দের ব্যবহার ৪০০ খ্রিষ্টাব্দের কাছাকাছি রচিত "কর্মেন ডি পন্ডেরিবাস এন্ড মেনসুরিস" ("ওজন এবং পরিমাপ সম্পর্কে কবিতা") তে পাওয়া যায়। এছাড়া প্রমাণ পাওয়া গেছে যে গ্রীক শব্দটি একই অর্থে ৪র্থ শতাব্দীর কাছাকাছি সময়ে ব্যবহৃত হয়েছিল, এবং এটি মধ্যযুগীয় গ্রীক ভাষায় এই অর্থে টিকে ছিল, যখন লাতিন শব্দটি মধ্যযুগীয় লাতিন ভাষায় মারা যায় এবং পুনর্জাগরণ যুগে গবেষণায় পুনরুদ্ধৃত হয়।
গ্রাম ছিল ১৯ শতকে ভর পরিমাপের মৌলিক একক সেন্টিমিটার–গ্রাম–সেকেন্ড সিস্টেম (সিজিএস) এর মধ্যে। সিজিএস সিস্টেম ২০ শতকের অনেক সময় ধরে মিটার–কিলোগ্রাম–সেকেন্ড সিস্টেম (এমকেএস) এর সাথে সহাবস্থিত ছিল, যা ১৯০১ সালে প্রথম প্রস্তাবিত হয়েছিল, কিন্তু ১৯৬০ সালে এসআই মৌলিক একক হিসেবে এমকেএস সিস্টেম নির্বাচন হওয়ার পর গ্রামকে ভরের মৌলিক একক হিসেবে কিলোগ্রাম দ্বারা প্রতিস্থাপন করা হয়।
গ্রাম হল রান্না এবং মুদি কেনাকাটায় বিশ্বের সর্বাধিক ব্যবহৃত পরিমাপের একক, বিশেষত তরল নয় এমন উপাদানগুলির জন্য। তরল উপাদানগুলি প্রায়ই ভর না হয়ে আয়তন দ্বারা পরিমাপ করা হয়।
অনেক মান এবং আইনগত প্রয়োজনীয়তা যা খাদ্য পণ্যের পুষ্টি লেবেল সম্পর্কিত, সেগুলিতে প্রয়োজন যে পণ্যটির প্রতি ১০০ গ্রামে আপেক্ষিক উপাদানগুলি উল্লেখ করা হোক, যাতে সেই সংখ্যা শতাংশ হিসেবে পড়া যেতে পারে।
খোংশু

খোংশু (উচ্চারণান্তরে চোংসু, খেংসু, খোংস্‌, চোংস্‌ বা খোংসু) ছিলেন প্রাচীন মিশরের চন্দ্র দেবতা। তার নামের আক্ষরিক অর্থ "পর্যটক"; সম্ভবত প্রতি রাত্রে আকাশের এক ধার থেকে অন্য ধারে চাঁদের ভ্রমণের ব্যাপারটির সাথে সম্পর্কিত। থোথ-এর সাথে যুগ্মভাবে তিনি কাল প্রবাহের গতি নির্ণয় করেন। সমস্ত জীবে জীবন দানের ক্ষেত্রে খোংশুর গুরুত্বপূর্ণ ভূমিকা ছিল। থীব্‌সে দেবী মুত এবং দেবরাজ আমুনের সন্তান হিসেবে তিনি এক দৈব পরিবারের অংশ ছিলেন। কোমওম্বো-তে তিনি সোবেক এবং হাথরের পুত্র হিসেবে পূজিত হতেন।
সাধারণত খোংশুকে শৈশব ও কৈশোরের চিহ্ন পার্শ্ব বিনুনি, মেনাত নেকলেস, রাখালের লাঠি ও শস্য মাড়াই করার লাঠি সমেত চিত্রিত করা হত। হোরাস, শু প্রভৃতি অন্যান্য দেবশিশুদের সাথেও তার সম্পর্ক আছে। কখনও কখনও হোরাসের চিহ্ন বাজপাখির মাথা পরিহিত অবস্থাতেও খোংশুর মূর্তি দেখা যায়। হোরাসের সাথে তিনি রক্ষক এবং নিরাময়কারী হিসেবে পূজিত হতেন। এইরূপে তিনি সূর্যচক্র ও অর্ধচন্দ্র চক্র সংবলিত।
রামেসিদ যুগে কার্নাকে নির্মিত মন্দির প্রাঙ্গনের অধিকাংশই ছিল খোংশুর উদ্দেশ্যে উৎসর্গীকৃত। এর একখানি দেওয়ালে খোংশু সৃষ্টির সময় ব্রহ্মান্ডকে বীর্যদানকারী মহাসর্প হিসেবে অঙ্কিত হয়েছেন।
নিরাময়কারী হিসেবে খোংশুর নাম মিশরের বাইরেও ছড়িয়ে পড়ে। একটি "স্টেলে" বা স্মারক স্তম্ভ থেকে জানা যায় কেমন করে বেখতেনের একজন রাজকন্যা খোংশুর একটা ছবি দেখামাত্র গুরুতর অসুখ থেকে সুস্থ হয়ে ওঠেন। রাজা চতুর্থ টলেমি একটি অসুখ থেকে সেরে উঠে নিজেকে "মহারাজের রক্ষক ও অশুভ শক্তির অপনেয়ক দেবতা খোংশুর কৃপাধন্য" বলে ঘোষণা করেন।
খোংশুর প্রধান অর্চনা কেন্দ্র ছিল মেম্ফিস, হিবিস ও এদফু-তে।
থীব্‌সের উত্থানের সময় মুত-এর পুত্র হিসেবে যুদ্ধ দেবতা মোন্থুর জায়গায় ক্রমশ খোংশুর গুরুত্ব বৃদ্ধি পায়, কারণ মুত-এর মন্দিরের পুকুরটি ছিল অর্ধচন্দ্রাকার। আমুন খোংশুকে প্রতিপালন করেছিলেন এই বিশ্বাস জোরদার হয়ে ওঠে, এবং মুত-কে আমুনের স্ত্রী হিসেবে কল্পনা করাও শুরু হয়।
কার্টুন শিল্পী

"কার্টুন" একটি ইংরেজি শব্দ। এর বাংলা অর্থ ব্যঙ্গচিত্র। তবে কার্টুনের সংজ্ঞা সময়ের সাথে সাথে পরিবর্তিত হয়েছে। কার্টুন প্রধানত একটি চিত্র, যা ব্যঙ্গ করে আঁকা হয়। এবং যিনি কার্টুন ‌আঁকেন তাকে কার্টুন শিল্পী বলা হয়। 
কার্টুনের বিভিন্ন শাখা রয়েছে। সামাজিক রাজনৈতিকসহ বিভিন্ন বিষয়ের ওপর কার্টুন আঁকা হয়ে থাকে। কার্টুনের বিভিন্ন শাখা রয়েছে। তবে সংবাদপত্রে সাধারণত রাজনৈতিক বা সম্পাদকীয় কার্টুন ও স্ট্রিপ কার্টুন বেশি ব্যবহৃত হয়। একজন কার্টুনিস্ট তার কার্টুনের মাধ্যমে সমসাময়িক বিভিন্ন বিষয়ে মন্তব্য করে থাকেন। কার্টুনে শুধু ব্যঙ্গবিদ্রুপ নয়, অনেক তথ্যও থাকে।
১৮ শতকে ইংরেজ বিদ্রূপাত্মক এবং সম্পাদকীয় কার্টুন শিল্পী উইলিয়াম হোঘাট আবির্ভূত হন, যিনি পশ্চিমা সিকুয়েন্সিয়াল আর্টের জন্যে বিখ্যাত। তাঁর কাজের ব্যাপ্তি দৃশ্যকলা থেকে কমিক পর্যন্ত বিস্তৃত। সমসাময়িক রাজনৈতিক ও সামাজিক প্রসঙ্গ নিয়ে তার অনেক মজার কাজ রয়েছে। হোঘার্থের অনুসরণে, ১৮ শতকের শেষভাগে ইংল্যান্ডে জেমস গিলরে ও থমাস রোল্যান্ডসনের নেতৃত্বে জনপ্রিয়তা পায়, যার কারণে তাঁরা রাজনৈতিক কার্টুনের জনক (ফাদার অভ পলিটিকাল কার্টুন) হিসেবে মর্যাদা পান।
শান্তিগঞ্জ উপজেলা

শান্তিগঞ্জ উপজেলা বাংলাদেশের সুনামগঞ্জ জেলার অন্তর্গত একটি উপজেলা। বাংলাদেশ সরকার কর্তৃক ২৭ জুলাই ২০০৬ তারিখে প্রকাশিত বাংলাদেশ গেজেটে সুনামগঞ্জ সদর উপজেলার ৮টি ইউনিয়ন নিয়ে “দক্ষিণ সুনামগঞ্জ উপজেলা” নামক উপজেলা ঘোষণা করা হয়, এর ফলে ১৮ মে ২০০৮ তারিখ থেকে এ উপজেলাটি নবসৃষ্ট উপজেলা হিসেবে কার্যক্রম শুরু করে। ২০২১ সালের ২৬ জুলাই এ উপজেলার নাম পরিবর্তন করে “শান্তিগঞ্জ উপজেলা” রাখা হয়।
এই উপজেলার উত্তরে সুনামগঞ্জ সদর উপজেলা, দক্ষিণে জগন্নাথপুর উপজেলা, পূর্বে ছাতক উপজেলা ও জগন্নাথপুর উপজেলা, পশ্চিমে দিরাই উপজেলা ও জামালগঞ্জ উপজেলা।
শান্তিগঞ্জ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শান্তিগঞ্জ থানার আওতাধীন।
বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা ১,৮৩,৮৮১ জন। প্রতি বর্গ কি: মি: এ লোক সংখ্যার ঘনত্ব প্রায় ৬৪৩ জন।
"শিক্ষার হার, শিক্ষা প্রতিষ্ঠান" গড় হার ৩১.১৬%; পুরুষ ২৮.৪৫%, মহিলা ২৭.৫১%। কলেজ ১, মাধ্যমিক বিদ্যালয় ১৩, প্রাথমিক বিদ্যালয় ৯৫, মাদ্রাসা ৫। উল্লেখযোগ্য শিক্ষা প্রতিষ্ঠানসমূহ: পাগলা উচ্চ বিদ্যালয়, নোয়াখালী সপ্তগ্রাম উচ্চ বিদ্যালয়, গণিনগর ষোলগ্রাম উচ্চ বিদ্যালয়, ডুংরিয়া উচ্চ বিদ্যালয়, জয়কলস উজানীগাঁও রশিদিয়া উচ্চ বিদ্যালয়, সুরমা উচ্চ বিদ্যালয়, পূর্ব পাগলা উচ্চ বিদ্যালয়, পাইকাাপন সরকারি 
প্রাথমিক বিদ্যালয়, উজানীগাঁও সরকারি প্রাথমিক বিদ্যালয়, আক্তাপাড়া সরকারি প্রাথমিক বিদ্যালয়, হরিনগর সরকারি প্রাথমিক বিদ্যালয়, পাগলা সরকারি প্রাথমিক বিদ্যালয়, সদরপুর সরকারি প্রাথমিক বিদ্যালয়, ডুংরিয়া সরকারী প্রাথমিক বিদ্যালয়, মানিকপুর সরকারি প্রাথমিক বিদ্যালয়, পাথারিয়া সরকারী প্রাথমিক বিদ্যালয়, গনীগঞ্জ সরকারি প্রাথমিক বিদ্যালয়, বীরগাঁও সরকারি প্রাথমিক বিদ্যালয়, রনসী সরকারী প্রাথমিক বিদ্যালয়, চিকারকান্দি সরকারী প্রাথমিক বিদ্যালয়, জামেয়া ইস. হাজী আক্রাম আলী দাখিল মাদ্রাসা, আমরিয়া ইসলামিয়া আলিম মাদ্রাসা।
উপজেলার অধিকাংশ মানুষ কৃষি ও মাছ ধরা কাজের উপর নির্ভরশীল।
কৃষিপণ্যের মধ্যে ধান আর পাটের বিপুল আবাদ রয়েছে। এছাড়া আছে হাওর ভরা মাছ। পাশাপাশি উপজেলার প্রচুর লোক বহির্দেশে বসবাস করায় তাদের পাঠানো রেমিট্যান্সের উপরও এলাকার অর্থনীতি নির্ভরশীল।
ইছামতী (উপন্যাস)

ইছামতী কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত শেষ প্রকাশিত উপন্যাস। ১৯৫০ সালের ১৫ই জানুয়ারি এটি "মিত্রালয় প্রকাশনা" থেকে সর্বপ্রথম প্রকাশিত হয়। তাঁর মৃত্যুর পর পশ্চিমবঙ্গ সরকার এই উপন্যাসের জন্য তাকে মরণোত্তর রবীন্দ্র পুরস্কার প্রদান করেন (১৯৫০-৫১)।
ইছামতি নদীকে কেন্দ্র করে রচিত এই উপন্যাসে বিভূতিভূষণের জন্মস্থান বারাকপুর তথা নিশ্চিন্দিপুরের মোল্লাহাটি নীলকুঠির কথা বিধৃত হয়েছে। উনিশ শতকের নীলবিদ্রোহের পটভূমিতে সাধারণ মানুষের উত্থান-পতনের মর্মন্তুদ ইতিহাস ধরা পড়েছে এই রচনায়। এই মোল্লাহাটি নীলকুঠির অত্যাচারকে অবলম্বন করেই উনিশ শতকের মধ্যভাগে নীলদর্পণ (১৮৬০) নাটকটি রচনা করেন দীনবন্ধু মিত্র।
"Anglo Indian life in rural bengal" গ্রন্থের রচয়িতা Colswardi grant এই উপন্যাসের একটি চরিত্র।
প্রমথনাথ বিশীর 'কেরী সাহেবের মুন্সী', বিমল মিত্রের 'সাহেব বিবি গোলাম', রমাপদ চৌধুরীর 'লালবাঈ' প্রভৃতি ইতিহাস-নির্ভর উপন্যাস রচনাক্ষেত্রে এই উপন্যাসটি দিশারীর কাজ করেছে।
১৯৪৩ খ্রিষ্টাব্দে বারাকপুরে অবস্থানকালে 'হে অরণ্য কথা কও' দিনলিপিতে বিভূতিভূষণ লিখেছেন,
উপন্যাস রচনার প্রস্তুতি হিসাবে বিভূতিভূষণের বিভিন্ন সময়ে লিখিত বিভিন্ন ডায়েরীতে মোল্লাহাটি ভ্রমণ ও নীলকুঠি পরিদর্শনের কথা পাওয়া যায়,
উপন্যাসের শেষাংশে কাহিনীর প্রধান চরিত্রের মুখ থেকে লেখক জীবনের গভীর সত্য ব্যক্ত করান,
ওসমানীনগর উপজেলা

ওসমানী নগর উপজেলা, বাংলাদেশের সিলেট জেলার অন্তর্গত একটি উপজেলা। ২০১৪ সালের ২ জুন তারিখ প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ১০৯তম সভায় এই উপজেলা গঠনের অনুমোদন দেয়া হয়।
ওসমানীনগনর উপজেলা কুশিয়ারা নদীর তীরে সিলেট জেলার উত্তরে অবস্থিত। এই উপজেলার উত্তরে সিলেট সদর উপজেলা, দক্ষিণে মৌলভীবাজার সদর উপজেলা, পূর্বে বালাগঞ্জ উপজেলা ও দক্ষিণ সুরমা উপজেলা, পশ্চিমে বিশ্বনাথ উপজেলা এবং জগন্নাথপুর উপজেলা।
২০১৫ সালের ১৩ জুন থেকে ওসমানী নগর উপজেলার আনুষ্ঠানিক কার্যক্রম চালু হয়। এই উপজেলার আয়তন ২২৪ দশমিক ৫৪ বর্গকিলোমিটার। ওসমানীনগর উপজেলার প্রথম উপজেলা নির্বাহী অফিসার মোহাম্মদ শওকত আলী। তিনি ২০১৫ সালের ১৩ জুলাই তারিখে উক্ত উপজেলায় প্রথম উপজেলা নির্বাহী অফিসার হিসেবে যোগদান করেন।
ওসমানীনগর উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ওসমানীনগর থানার আওতাধীন।
০৫ জানুয়ারি, ১৯৯৬ তারিখে বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২৩ মার্চ, ২০০১ তারিখে ওসমানীনগর একটি সতন্ত্র থানা হিসেবে প্রতিষ্ঠা লাভ করে। ০২ জুন, ২০১৪ তারিখে নিকারের ১০৯তম সভায় সিলেট জেলার ওসমানীনগর থানাকে ওসমানীনগর উপজেলায় উন্নীতকরণ করা হয়।
মুক্তিযুদ্ধের প্রধান সেনাপতি বঙ্গবীর জেনারেল মোঃ আতাউল গণি ওসমানী’র পৈতৃক নিবাস এই উপজেলার দয়ামীর ইউনিয়নে অবস্থিত। মহান ব্যক্তিত্বের অধিকারী জেনারেল এম এ জি ওসমানী বাংলাদেশের স্বাধীনতা সংগ্রাম ও পরে গণতান্ত্রিক আন্দোলনে বিশেষ অবদান রাখেন। ইষ্ট পাকিস্তান রাইফেলস-এর প্রতিষ্ঠাতা ও মুক্তিযুদ্ধে সশস্ত্রবাহিনী, মুক্তিবাহিনীর সর্বাধিনায়ক হিসেবে দেশকে শত্রম্নমুক্ত করে স্বাধীন বাংলাদেশের অভ্যুদয়ে অগ্রণী ভূমিকা পালন করেন। এই মহান ব্যক্তির পৈত্রিক নিবাস এ উপজেলার ঐতিহ্য বহন করে এবং যা এই উপজেলার মানুষের গর্বের প্রতীক হিসেবে বাংলাদেশে প্রথম কোনো মুক্তিযোদ্ধার নামানুসারে ‘‘ওসমানীনগর’’ উপজেলার নামকরণ করা হয়।
এই উপজেলার মোট জনসংখ্যা ২,৩০,৪৬৭ জন। যার মধ্যে পুরুষঃ ১,০৯,৭৯৮ জন এবং মহিলাঃ ১,২০,৬৬৯ জন। এর মধ্যে ২০১৫ সালের তথ্য অনুযায়ী ১,৮৭,০১৫ জন ভোটার রয়েছেন।
এই উপজেলার বেশীর ভাগ মানুষ প্রবাসী। তাদের বেশীর ভাগ মধ্যপ্রাচ্য ইউরোপ এবং যুক্তরাজ্যে বসবাস করেন।
শান্তি মন্ত্র

শান্তি শব্দের অন্যতম অর্থ - বিঘ্নরহিত উদ্বেগশূন্য আনন্দময় জীবন। হিন্দুশাস্ত্র অনুসারে, বিঘ্ন তিন প্রকার। যথা - 
এই তিনরকম বিঘ্ন নাশ করতে হিন্দুধর্মের বিভিন্ন আচার-অনুষ্ঠান ও ক্রিয়াকর্মাদিতে শান্তিমন্ত্র পাঠ করা হয় এবং শেষে তিনবার "ওঁ শান্তিঃ, ওঁ শান্তিঃ ,ওঁ শান্তিঃ" বলা হয়।
বিভাগীয় সরকারি গণগ্রন্থাগার, চট্টগ্রাম

বিভাগীয় সরকারি গণ-গ্রন্থাগার চট্টগ্রাম শহরের কে সি দে সড়কের নন্দনকানন এলাকায় অবস্থিত একটি সরকারি গ্রন্থাগার। এটি গণগ্রন্থাগার অধিদপ্তরের মালিকানাধীন। গ্রন্থাগারটিতে দশ হাজারের অধিক বই ও নথি রয়েছে। ১৯৬৩ সালে এটি চালু করা হয়েছিল।
"চট্টগ্রাম মুসলিম ইনস্টিটিউট ১৯৫৯" অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে গ্রন্থাগারে গ্রন্থসংখ্যা ছিল প্রায় তিন হাজার এবং দৈনিক পাঠকসংখ্যা ছিল প্রায় গড়ে একশত জন।
পরবর্তীতে ১৯৮০ থেকে ১৯৮৮ সালে বাংলাদেশ সরকার ২৩৮৮.৪৫ লক্ষ টাকা ব্যয়ে ৪৬ হাজার বর্গফুট জমিতে এই গ্রন্থাগারের চারতলা ভবন নির্মাণ করে। ১৯৮৯ সালের ফেব্রুয়ারি মাসে ভবনটি জনসাধারণের জন্য উন্মুক্ত করে দেওয়া হয়।
বর্তমানে চট্টগ্রাম মুসলিম ইনস্টিটিউট হল ও সাংস্কৃতিক কমপ্লেক্স পুনর্নির্মাণ প্রকল্পের আওতায় গ্রন্থাগারটিও পুনরায় তৈরি করা হচ্ছে। এর আগ পর্যন্ত পুরনো ভবনের গ্রন্থাগারে চারটি পাঠকক্ষ ছিলো এবং নিচ তলায় ছিলো এর প্রশাসনিক এলাকা। দ্বিতীয় তলায় শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় ছিলো বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় সাধারণ পাঠকক্ষ, যেখানে ছিলো ইতিহাস, সংস্কৃতি, সাহিত্য, ক্রীড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ ছিল।
চট্টগ্রাম সরকারি মহিলা কলেজ

চট্টগ্রাম সরকারি মহিলা কলেজ চট্টগ্রামের নাসিরাবাদ এলাকায় অবস্থিত চট্টগ্রাম জেলার প্রথম সরকারি মহিলা কলেজ। এই শিক্ষা প্রতিষ্ঠানটি ১৯৫৭ খ্রিষ্টাব্দে প্রতিষ্ঠিত হয়। বর্তমানে এই কলেজ জাতীয় বিশ্ববিদ্যালয় অধিভুক্ত।
১৯৫৭ সালের পূর্বে চট্টগ্রামে মহিলাদের জন্য আলাদা কোন কলেজের ব্যবস্থা ছিলো না। তৎকালীন সময়ে চট্টগ্রাম কলেজ, কানুনগোপাড়া কলেজ এবং সাতকানিয়া সরকারি কলেজ সহ-শিক্ষার ব্যবস্থা থাকলেও আসনসংখ্যা সীমিত থাকায় মহিলাদের কলেজীয় শিক্ষার প্রসার ঘটাতে বাদশা মিয়া চৌধুরী, সিরাজুল ইসলাম চৌধুরী এবং মনমোহন বিশ্বাসসহ স্থানীয় শিক্ষানুরাগীগণ মিলে ১৯৫৭ সালের ১ জুলাই বর্তমান এমইএস কলেজ চত্তরে ভিক্টোরিয়া ইসলামিক হোস্টেলে নৈশ কলেজের দিবাবিভাগে ‘‘সেন্ট্রাল গার্লস কলেজ’’ নামে মহিলাদের জন্য একটি পৃথক কলেজ স্থাপন করেন। যেটি পরবর্তীকালে চট্টগ্রাম সরকারি মহিলা কলেজ নামে পরিচিত হয়।
এই কলেজের প্রথম অধ্যাপক ছিলেন জ্ঞানতাপস যোগেশচন্দ্র সিংহ। ১৯৬১ থেকে ১৯৬২ সালের দিকে কলেজটি নাসিরাবাদ এলাকায় বর্তমান স্থানে স্থানান্তর করা হয়।
চট্টগ্রাম সরকারি মহিলা কলেজ এইচএসসি, অনার্স কোর্স, মাস্টার্স এবং ডিগ্রী (পাস) কোর্স প্রদান করে।